“ดาวฟิวเจอร์” บวกเกือบ 100 จุด ส่งสัญญาณวอลล์สตรีทฟื้น หลังร่วง 3 วันติด
“ดาวฟิวเจอร์” บวกเกือบ 100 จุด ส่งสัญญาณวอลล์สตรีทฟื้น หลังร่วง 3 วันติด กังวลเฟดเร่งขึ้นดอกเบี้ย โดย ณ เวลา 20.04 น.ตามเวลาไทย ดัชนีดาวโจนส์ฟิวเจอร์ บวก 89 จุด หรือ 0.28% สู่ระดับ 31,864 จุด
“ดาว์ฟิวเจอร์” บวกเกือบ 100 จุด ส่งสัญญาณวอลล์สตรีทฟื้น หลังร่วง 3 วันติด กังวลเฟดเร่งขึ้นดอกเบี้ย โดย ณ เวลา 20.04 น.ตามเวลาไทย ดัชนีดาวโจนส์ฟิวเจอร์ บวก 89 จุด หรือ 0.28% สู่ระดับ 31,864 จุด
31 ส.ค. 2565

ผู้สื่อข่าวรายงานว่า ดัชนีดาวโจนส์ฟิวเจอร์ดีดตัวขึ้นเกือบ 100 จุดในวันนี้(31ส.ค.65) บ่งชี้ว่าตลาดหุ้นวอลล์สตรีทจะฟื้นตัวขึ้น หลังจากปรับตัวลงติดต่อกัน 3 วัน โดย ณ เวลา 20.04 น.ตามเวลาไทย ดัชนีดาวโจนส์ฟิวเจอร์บวก 89 จุด หรือ 0.28% สู่ระดับ 31,864 จุด
โดยวันนี้เป็นวันทำการซื้อขายสุดท้ายสำหรับเดือนส.ค. โดยดัชนีดาวโจนส์และ S&amp;P 500 ร่วงลงกว่า 3% ในเดือนนี้ ขณะที่ Nasdaq ดิ่งลง 4%
ด้านดัชนีดาวโจนส์ทรุดตัวลง 1,500 จุดในช่วง 3 วันทำการที่ผ่านมา ท่ามกลางความกังวลเกี่ยวกับการเร่งปรับขึ้นอัตราดอกเบี้ยของธนาคารกลางสหรัฐ (เฟด) ซึ่งอาจส่งผลให้เศรษฐกิจถดถอย
ล่าสุด FedWatch Tool ของ CME Group บ่งชี้ว่า นักลงทุนให้น้ำหนักมากถึง 70.5% ที่เฟดจะปรับขึ้นอัตราดอกเบี้ย 0.75% สู่ระดับ 3.00-3.25% ในการประชุมวันที่ 20-21 ก.ย. และให้น้ำหนักเพียง 29.5% ที่เฟดจะปรับขึ้นอัตราดอกเบี้ย 0.50%